Sagunt distingix membres dels cossos de seguretat i de la societat civil en un acte de celebració del Dia Local de les Forces de Seguretat i Voluntariat
05 d’octubre 2018

![Imagen 1](/media/pkle2zfm/90img_2390_cuerpo.jpg)![Imagen 2](/media/jgznxiga/90img_2264_cuerpo.jpg)

​ ![](/media/4epbsaop/90img_2432_cuerpo.jpg)  

Sagunt ha celebrat hui el Dia Local de les Forces de Seguretat i Voluntariat amb el lliurament de diplomes i distincions als tres cossos locals de seguretat, Guàrdia Rural, Policia Local i voluntariat de Protecció Civil, així com a la societat civil i a la Policia Nacional.

En l'acte, que ha tingut lloc en la plaça Cronista Chabret, ha intervingut l'alcalde de Sagunt, Quico Fernández, i el regidor de Policia Local, Enric Ariño, i s'ha fet lliurament de les distincions als diferents membres dels cossos de seguretat i del voluntariat de Protecció Civil que han destacat en les funcions que exercixen. A més, s'ha distingit a un ciutadà que va assistir una persona mentre acudia la Policia.

L'alcalde de Sagunt, Quico Fernández, ha destacat en la seua intervenció que la seguretat “**és un treball compartit per tota la societat. Sens dubte, no hi ha convivència si no hi ha seguretat, i per a açò la coordinació és molt important. El nostre major objectiu és garantir al màxim la seguretat i el benestar dels ciutadans i ciutadanes i podem sentir-nos orgullosos del treball dels nostres treballadors públics que dediquen tota la seua vida a prestar un servei bàsic en la nostra convivència, així com dels voluntaris i voluntàries de Protecció Civil i dels veïns i veïnes que col·laboren a ajudar de manera solidària**”.

![](/media/govmrmfo/90img_2256_cuerpo.jpg)  
 

El regidor de Policia Local, Enric Ariño, ha assenyalat que esta celebració servix per a “**retre homenatge a la dedicació i el compromís de tots ells amb Sagunt perquè ens ajudeu a viure millor i a ser capaços de desenvolupar una vida lliure en un ambient de respecte on destaquen els valors i els drets en un estat de benestar**”. Dirigint-se als cossos de seguretat, “**exerciu un paper essencial, sou la mirada que assegura la nostra tranquil·litat, i ara, els nous reptes requerixen que estigueu encara més alerta i més coordinats si cap**”.

Quico Fernández ha tingut paraules per al voluntariat de Protecció Civil als qui ha assegurat que “**la societat civil té un deute impagable amb eixes persones que de manera voluntària, altruista i generosa estan cada dia en els nombrosos actes que se celebren. És molt important que hi haja consciència del que ells i elles fan per la nostra ciutat**”. De la Guarderia Rural ha destacat “**la singularitat en la nostra ciutat**” i com vetlen per “**la seguretat i el benestar de la població rural**”. I de la Policia Local ha destacat “**la seua amabilitat estant dia a dia en el carrer**”.

Esta iniciativa partix d'una moció que es va aprovar el passat 27 de febrer i que va ser presentada per Ciudadanos. La proposta arreplegava la celebració del Dia de la Policia Local de Sagunt, amb l'objectiu de, tal com arreplega la proposta, destacar la labor del personal dels cossos de seguretat en pro de la societat civil, promovent així, davant l'opinió pública i pels mitjans lícits al seu abast, els mèrits, virtuts i sacrificada lliurament dels cossos i forces de seguretat al servei del poble de Sagunt i a conrear l'enteniment col·lectiu entre la ciutadania del municipi.

![](/media/zlbcsrnp/90img_2315_cuerpo.jpg)  
![](/media/k2leryqj/90img_2341_cuerpo.jpg)  
![](/media/1g3g3ee3/90img_2358_cuerpo.jpg)  
![](/media/p0sk0owi/90img_2368_cuerpo.jpg)  
 

​

*   [](http://www.facebook.com/sharer.php?u=https://aytosagunto.es/va/actualitat/sagunt-distingix-membres-dels-cossos-de-seguretat-i-de-la-societat-civil-en-un-acte-de-celebracio-del-dia-local-de-les-forces-de-seguretat-i-voluntariat/ "Facebook")
*   [](http://twitter.com/share?url=https://aytosagunto.es/va/actualitat/sagunt-distingix-membres-dels-cossos-de-seguretat-i-de-la-societat-civil-en-un-acte-de-celebracio-del-dia-local-de-les-forces-de-seguretat-i-voluntariat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-distingix-membres-dels-cossos-de-seguretat-i-de-la-societat-civil-en-un-acte-de-celebracio-del-dia-local-de-les-forces-de-seguretat-i-voluntariat/ "Linked In")
*   [](mailto:?body=https://aytosagunto.es/va/actualitat/sagunt-distingix-membres-dels-cossos-de-seguretat-i-de-la-societat-civil-en-un-acte-de-celebracio-del-dia-local-de-les-forces-de-seguretat-i-voluntariat/)